Julkaistu: 13.6.2013 9:27
Angry Birds Go! on tulossa myyntiin myöhemmin tämän vuoden aikana. Uudessa pelissä esiintyvät samat tutut vihaiset linnut ja heidän vastustajansa siat, lupaa Rovion avaama tiiserisaittihttp://go.angrybirds.com/. Tiiseri on alle 10 sekunnin animaatio, jossa joku syöksyy vauhdikkaasti radalle.Tulossa oleva peli on kuudes Angry Birds -sarjassa. Alkuperäisen Angry Birdsin jälkeen ovat ilmestyneet Angry Birds Seasons, Angry Birds Space, Angry Birds Star Wars ja Angry Birds Friends.Uudesta pelistä uutisoinut The Guardian Apps Bloghttp://www.guardian.co.uk/technology/appsblog/2013/jun/12/angry-birds-go taustoitti asiaa kertomalla, että Angry Birds -pelillä oli 263 miljoonaa aktiivista pelaajaa joulukuussa 2012. Rovio teki 152 miljoonaa liikevaihtoa ja 55 miljoonaa euroa voittoa viime vuonna. Pelejä on ladattu yli 1,7 miljardia kertaa.Supercellin Clash of Clans, GungHon Puzzle & Dragons ja Kingin Candy Crush Saga jättävät kuitenkin Vihaiset linnut varjoon. Supercell ansaitsi 134 miljoonaa euroa tammi–maaliskuussa ja GungHo 85 miljoonaa pelkästään huhtikuussa.